Id-Deċiżjoni tal-Kummissjoni
ta’ l-4 ta’ Mejju 2001
li twaqqaf il-kondizzjonijiet tas-saħħa ta’ l-annimali u ċ-ċertifikazzjoni veterinarja għall-importazzjoni ta’ bajd ċertifikat bħala liberu minn patoġeni minn pajjiżi mhux membri u li tagħmel lista’ ta’ pajjiżi mhux membri li minnhom l-Istati Membri jawtorizzaw l-importazzjoni ta’ tali bajd
(notifikat taħt id-dokument numru K(2001) 1174)
(Test b’ rilevanza għaż-ŻEE)
(2001/393/KE)
IL-KUMMISSJONI TAL-KOMUNITAJIET EWROPEJ,
Filwaqt li kkunsidrat it-Trattat li jistabbilixxi l-Komunità Ewropea,
Filwaqt li kkunsidrat id-Direttiva tal-Kunsill 90/539/KEE tal-15 ta’ Ottubru 1990 dwar il-kondizzjonijiet tas-saħħa ta’ l-annimali li jirregolaw il-kummerċ intra-Komunitarju fi u l-importazzjoni minn pajjiżi terzi ta’ tajr u bajd għat-tfaqqis [1], kif l-aħħar emendata bid-Direttiva 1999/90/KE [2], u partikolarment l-Artikoli 23, 24(2), 26 u 27a tagħha, li jiġu applikati d-disposizzjonijiet kollha l-oħra ta’ din id-Deċiżjoni.
Billi:
(1) Bajd speċifikat liberu mill-patoġeni (SLP) huwa li jintuża għal proċeduri djanjostiċi fil-laboratorji, għall-produzzjoni u t-testjar ta’ vaċċini u għar-riċerka u skopijiet farmaċewtiċi u għandhom ikunu mmarkati b’timbru.
(2) Ir-Regolament tal-Kunsill (KEE) Nru 2782/75 tad-29 ta’ Ottubru 1975 dwar il-produzzjoni u l-kummerċ fil-bajd għat-tfaqqis u fil-flieles tat-tajr fuq l-irziezet [3] iwaqqaf ir-rekwiżiti għall-immarkar ta’ bajd għat-tfaqqigħ u r-Regolament tal-Kummissjoni (KEE) Nru 1868/77 li jimplimentah [4], iwaqqaf regoli dettaljati ta’ applikazzjoni partikolarment li jikkonċernaw l-immarkar tal-bajd għat-tfaqqis.
(3) Bajd SLP mhux tajjeb għall-konsum mill-bniedem.
(4) Bajd SLP mhux definit speċifikament bħal fil-leġislazzjoni Komunitarja; għalhekk għandha titwaqqaf definizzjoni speċifika.
(5) Il-bajd SLP għandhom jiġu prodotti skond il-Farmakopea Ewropea valida [5], li fiha huma definiti r-rekwiżiti.
(6) Dawn il-karatteristiċi partikolari għandhom irażżnu l-introduzzjoni ta’ influwenza ta’ l-għasafar, il-marda ta’ Newcastle u mard ieħor tat-tajr fil-Komunità b’ kondizzjoni
(7) L-Istati Membri jixtiequ jimportaw bajd SLP minn pajjiżi li mhumiex meqjusa liberi mill-marda ta’ Newcastle u influwenza tal-għasafar, iżda jistgħu joffru biżżejjed garanziji tas-saħħa ta’ l-annimali għal dan il-prodott speċifiku.
(8) Il-bajd SLP jista’ jintuża biss f’faċilitajiet fejn ser jinqerdu jew jiġu trattati mod ieħor wara l-użu f’tali mod li jitrażżan kull riskju ta’ tixrid tal-mard.
(9) Ċertifikat tas-saħħa ta’ l-annimali għal din il-kategorija ta’ bajd u lista korrispondenti ta’ pajjiżi mhux membri li huma permessi li jużaw dan iċ-ċertifikat għall-esportazzjoni ta’ tali bajd fil-Komunità għandhom jiġu formolati.
(10) Il-miżuri f’din id-Deċiżjoni huma skond l-opinjoni tal-Kumitat Veterinarju Permanenti,
ADOTTAT DIN ID-DEĊIŻJONI:
Artikolu 1
Għall-iskopijiet ta’ din id-Deċiżjoni għandha tgħodd din id-definizzjoni: ‘Bajd speċifikat liberu mill-patoġeni (SLP) bajd għat-tfaqqis kif stabbilit fl-Artikolu 2(2) tad-Direttiva tal-Kunsill 90/539/KEE, derivati minn merħliet ta’ tiġieġ liberi minn patoġeni speċifikati kif deskritt fil-Farmakopea Ewropea u li huma intiżi għal użu dijanjostiċi, riċerka u farmaċewtika.
Artikolu 2
1. L-Istati Membri għandhom jawtorizzaw l-importazzjoni ta’ bajd SLP minn pajjiżi mhux membri jew partijiet ta’ pajjiżi mhux membri elenkati fl-Anness 1, sakemm dawn jilħqu r-rekwiżiti taċ-ċertifikat tas-saħħa ta’ l-annimali stabbilit fl-Anness II u li huma akkumpanjati minn tali ċertifikat, mimli u ffirmat.
2. L-Istati Membri għandhom jawtorizzaw l-importazzjoni ta’ bajd SLP biss meta jiġu mmarkati b’timbru li jindika l-kodiċi ISO tal-pajjiż u n-numru ta’ approvazzjoni ta’ l-istabbiliment u meta l-ippakkjar tagħhom ikun fih l-istess informazzjoni b’mod viżibbli u li jinqara ċar u li tindika li l-konsenja jkun fiha dan il-prodott speċifiku; oltre wara l-kontroll ta’ l-importazzjoni il-konsenja għandha tiġi ttrasportata b’mod dirett sad-destinazzjoni finali tagħha. Tali mmarkar għandu jkun konformi mar-rekwiżiti ġenerali tan-negozju fil-bajd stabbiliti fl-Artikolu 6 tar-Regolament (KEE) Nru 2782/75 kif l-aħħar emendat u r-Regolament li jimplementah (KEE) Nru 1868/77.
Artikolu 3
Bajd mhux użat, materjal tal-ippakkjar u partijiet ta’ skart jew prodotti ta’ skart tal-bajd għandhom jiġu inċinerati jew trattati mod ieħor wara l-użu b’tali mod li r-riskju ta’ tixrid tal-mard jiġi mrażżan.
Artikolu 4
Din id-Deċiżjoni għandha tapplika għal bajd liberu mill-patoġeni ċertifikat mit-30 ta’ April 2001.
Artikolu 5
Din id-Deċiżjoni hija indirizzata lill-Istati Membri.
Magħmula f’Brussel, fl-4 ta’ Mejju 2001.